'Ryk plaasboer' gesoek vir bedrog | Maroela Media
'Ryk plaasboer' gesoek vir bedrog
Malmesbury in die Wes-Kaap. (Foto: Facebook)
Die Valke het die publiek gevra om te help soek na 'n man wat mense glo uit miljoene bedrieg het met die aankoop van plaastoerusting en voer.
Gerhard Niewoudt Olivier (34) het glo sedert 2010 R18,4 miljoen uit niksvermoedende kliënte in die Malmesbury-omgewing in die Wes-Kaap geswendel. "Sy slagoffers sou geld betaal in ruil vir plaashulpbronne en -toerusting, maar dan verdwyn hy sonder om die goedere te lewer," sê Katlego Mogale, Valke-woordvoerder. Olivier het hom glo ook voorgedoen as 'n ryk plaasboer. Dit word beweer dat daar by tye tot soveel as R600 000 in sy rekening oorbetaal is vir dié goedere.
"Die landdroshof in Malmesbury het reeds op 6 Junie 2019 'n lasbrief vir sy inhegtenisname uitgereik nadat hy versuim het om in die hof te verskyn op aanklagte van bedrog. Die polisie vermoed hy bevind hom tans in Johannesburg," sê Mogale.
Enigiemand met inligting wat kan lei tot Olivier se inhegtenisname kan die ondersoekbeampte, kol. Schiltz, kontak by 082 471 6756 of ao. Olivier by 071 481 3326 skakel.
Nóg 'n wag in transitorooftog ernstig gewond
Kaapse prokureur geskiet
Dit is so jammer om te hoor van mense wat so blatant uitgebuit word. Mens kan vandag niemand meer vertrou nie……….ek hoop die swernoot word spoediglik opgespoor.
Plaas 'n foto van sy gesig, dan kan almal help soek
Sulke goed maak mens woedend…
En dan gaan hy as hy gevang word miskien 5jaar tronk toe.
Dis belaglik, hy moet sommer lewenslank kry.
Party mens is gewetenloos.
Hoe kom die sogenaamde ryk plaasboer al soveel jaar jaar weg met sy streke???
Ons (ek) is geneig om te gou te praat oor bedrog en swendelary ens en blameer soms 'n sekere bevolkingsgroep te vinnig. Ek persoonlik is al deur "ons mense" met 'n aansienlike bedrag geld ingeloop. Ek het al my aardse besittings daardeur verloor. Sodra iemand jou op die rug klop en sê, "ons is mos vriende en ons mense moet saamstaan" . Onthou wat jy hier lees, sê vir daardie persoon daardie stofstrepie wat oor die horison verdwyn, moet jy wees. Wakker slaap. Ek het 'n duur les geleer.